**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-1986/20

Bosanska Krupa, 08.04.2020.godine

 Na osnovu člana 70.stav (4) i (6), a u vezi člana 69. stav (2) tačka e) Zakona o javnim nabavkama („Službeni glasnik BiH“, broj: 39/14), postupajući po konkurentskom zahtjevu za nabavku radova s namjerom provođenja e-aukcije- Radovi-nepredviđene i hitne intervencije na putevima, općina Bosanska Krupa, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o poništenju postupka nabavke**

**Član 1.**

Shodno članu 69. stav (2) tačka e) Zakona o javnim nabavkama poništava se postupak javne nabavke- Radovi-nepredviđene i hitne intervencije na putevima, općina Bosanska Krupa, broj obavještenja 1272-7-3-25-3-20/20, jer su cjene svih prihvatljivih ponuda znatno veće od osiguranih sredstava za predmetnu nabavku, shodno članu 69. stav (2) tačka e) Zakona o javnim nabavkama.

 **Član 2.**

 Ova Odluka će se objaviti na internet stranici ugovornog organa istovremeno sa upućivanjem odluke ponuđaču koji je učestvovao u postupku javne nabavke.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-1986/20 od 11.03.2020. godine. Predmetna nabavka - Radovi-nepredviđene i hitne intervencije na putevima, općina Bosanska Krupa, pokrenuta je putem konkurentskog zahtjeva za dostavu ponuda s namjerom provođenja e-aukcije. Obavještenje o nabavci broj: 1272-7-3-25-3-20/20 od 12.3.2020.-objavljeno na portalu JN (TD preuzelo ukupno 9 ponuđača) i Ispravka za obavještenje o nabavci broj: 1272-7-3-25-8-24/20 od 18.3.2020. godine – objavljeno na portalu JN (TD preuzelo ukupno 4 ponuđača), je objavljeno na portalu javnih nabavki i Općinskoj web stranici dana 12.03.2020. godine i 18.03.2020. godine. Po objavljenom obavještenju predviđen je rok za prijem ponuda 23.03.2020. godine do 12,00 sati.

Do označenog roka za prijem ponuda na protokol Ugovornog organa pristigle su tri ponude , a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude :

1. **„EL-GRADNJA“ d.o.o. Jezerski, Bos.Krupa,** broj protokola: 07-11-5-1986-2/20, 19.3.2020. godina u 11.30 h
2. **„I-Komic“ d.o.o. Bosanska Otoka,** broj protokola: 07-11-5-1986-3/20, 20.3.2020. godina u 8.30 h
3. **„EURO COP INVEST“ d.o.o. Bosanska Krupa,** broj protokola: 07-11-5-1986-4/20, 23.3.2020. godina u 8.45 h

Komisija za provođenje postupka javne nabavke je u skladu sa tenderskom dokumentacijom dana 23.03.2020. godine u 12,00 sati izvršila javno otvaranje ponuda i na zapisnik konstatovala:

1. **Ponuđač „EL-GRADNJA“ d.o.o. Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **10.102,00 KM bez PDV**,

ukupna cijena ponude: **11.819,34 KM sa PDV - om,**

1. **Ponuđač** **„I-KOMIĆ“ d.o.o. Bosanska Otoka,** dostavljena ponuda uredno zapakovana i bez vidnih oštećenja, ponudio je:

cijena ponude **9.346,40 KM bez PDV**,

ukupna cijena ponude: **10.935,29 KM sa PDV- om,**

1. **Ponuđač** **„EURO COP INVEST“ d.o.o. Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude **8.246,00 KM bez PDV**,

ukupna cijena ponude:  **8.246,00 sa PDV - om,**

Komisija za provođenje postupka javne nabavke je izvršila evaluaciju dostvaljenih ponuda i dostavljene dokumentacije uz ponude, te je utvrdila slijedeće :

Komisija je konstatovala da ponuđač ***„EURO COP INVEST“ d.o.o. Bosanska Krupa*** nije shodno zahtjevu iz tenderske dokumentacije **popunio** nacrt ugovora-Aneks 6 tenderske dokumentacije, s toga je Komisija predložila da se ***ponuda Ponuđača odbaci kao nepotpuna***, jer ne ispunjava uslove iz TD.

Komisija je konstatovala da su ponude ponuđača „I-KOMIĆ“ d.o.o. Bosanska Otoka i „EL-GRADNJA“ d.o.o. Bosanska Krupa potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze (obrasci za ponudu i za cijenu ponude, dokaz o registraciji, izjave iz člana 45. i 52. ZJN, popunjen nacrt ugovora) i ponudu izradili u skladu sa TD.), kao i da računskih grešaka nije bilo.

Komisija je predložila Ugovornom organu da zakaže e-aukciju s kvalifikovanim ponuđačima i to **„I-KOMIĆ“ d.o.o. Bosanska Otoka i „EL-GRADNJA“ d.o.o. Bosanska Krupa** uz primjenuprefercijalnog tretmana domaćeg, u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije zakazano za dan 06.04.2020 godine u 10:00 h, u trajanju od 10 minuta.

Na osnovu izvještaja o toku i završetku e-aukcije utvrđeno je se da je ista trajala od 10:00 do 10:10 h.

Nakon uspješno okončane e-aukcije Komisija za provođenje postupka javne nabavke je ponovo zasjedala dana 06.04.2020 godine u 11:30 h i razmatrala izvještaj o toku i završetku e-aukcije, te na zapisnik konstatovala da je konačna rang lista ponuđača koji su učetvovali u E-aukciji je slijedeća:

1. **„I-KOMIĆ“ d.o.o. Bosanska Otoka** konačna cijena ponude iznosi 9.346,40 KM bez PDV-a, ukupna cijena ponude: **10.935,28 sa PDV- om** (početna cijena nije umanjivana),
2. **„EL-GRADNJA“ d.o.o. Jezerski, Bos.Krupa**, konačna cijena ponude iznosi: 10.102,00 KM bez PDV-a, ukupna cijena ponude: **11.819,34 sa PDV- om,** (početna cijena nije umanjivana)

Komisija je na zapisnik konstatovala da je procjenjena vrijednost Radova-nepredviđene i hitne intervencije na putevima, Općina Bosanska Krupa iznosi 8.195,80 KM bez PDV-a, odnosno 9.589,09 KM sa PDV-om.

S obzirom da su cijene svih prihvatljivih ponuda i nakon okončane e-aukcije veće od osiguranih sredstava za predmetnu nabavku, (ponuda prvorangiranog ponuđača veća za 1.150,60 KM bez PDV-a), Komisija je predložila ugovornom organu da poništi postupak javne nabavke.

Uzimajući u obzir da je ugovorni organ obavezan poništiti postupak javne nabavke u slučaju da su cijene svih prihvatljivih ponuda znatno veće od osiguranih sredstava za predmetnu nabavku, odlučeno je kao u dispozitivu, shodno članu 69. stav (2) tačka e) Zakona o javnim nabavkama.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **OPĆINSKI NAČELNIK**

Dostavljeno:

1. Doo „I-KOMIĆ“ Bos. Krupa Armin Halitović, dipl. ecc
2. EL-GRADNJA“ d.o.o. Jezerski
3. „EURO COP INVEST“ d.o.o. Bosanska Krupa
4. Web stranica općine
5. U spis
6. a/a